Kakawin Nāgarakṛtâgama/Pupuh 26
Pupuh 26 - Kṛti
1. 
a. ndān mūkya dhipatīn pakuwwan apagöh sang arya śūrādhikāra
b. sakwehning jajahan sakê Patukangan sampun ḍatang tan masowe,
c. kapwâsrang mahatur-hatur paḍā sinūngan wastra buddhinya tuṣṭā 
d. tuṣṭanyângdani tuṣṭa ri nṛpati santuṣṭan jĕnĕk ring pakuwwan

2. 
a. wwantĕn rūpaka laryalaryan anĕngah sangke hujungning samudra 
b. waiśmâneka kikis tinap natar ikālwāpiṇḍa nūṣa sakêng doh 
c. mārggānyêki linantaran lĕyĕp awarṇânggung katon denikang ryak 
d. kīrti sang arya towi pasnāhe prāptya sang śrī narendrā

Nāgarakṛtâgama
Kakawin Nāgarakṛtâgama